ہرکشن سنگھ سرجیت

ہرکشن سنگھ سُرجیت مارکسی کمیونسٹ پارٹی آف انڈیا یعنی سی پی ایم کے سابق جنرل سیکریٹری اور معروف سیاسی رہنما تھے۔

بھگت سنگھ 
ہرکشن سنگھ سرجیت کی پیدائش صوبۂ پنجاب کے جالندھر کے بسّی جاٹ خاندان میں ہوئی تھی۔ انھوں نے اپنی سیاسی زندگی کا آغاز بھگت سنگھ کے نوجوان بھارت سبھا سے کیا۔ بچپن ميں سرجیت، بھگت سنگھ سے کافی متاثر رہے اور انھوں نے بھگت سنگھ کے پھانسی کے دن ہوشیار پور کے عدالت میں ہندوستانی جھنڈے کو لہرایا۔ اس کے لیے انھیں سزا ملی۔ جب انھيں عدالت میں پیش کیا گيا تو انھوں نے اپنا نام ’لندن توڑ سنگھ‘ بتایا تھا۔

کمیونسٹ پارٹی 
1936ء ميں وہ کمیونسٹ پارٹی کے رکن بنے۔ وہ پنجاب میں کسان سبھا کی بنیاد رکھنے والوں میں سے ہيں۔ دوسری جنگ عظیم کے دوران میں انہوں نے ’دُکھی دنیا‘ اور’ چنگاری‘ کی اشاعت کی۔ ہرکشن سنگھ سرجیت کا شمار نہ صرف ایک عظیم رہنما کے طور پر کیا جاتا تھا بلکہ انہیں بھارتیہ جنتا پارٹی جیسی ہندو نواز سیاسی جماعتوں کے فرقہ وارانہ نظریے کے ایک اہم مخالف کے طور پر بھی جانا جاتا ہے۔ انہوں نے 1990ء کے وسط میں بائیں محاذ کی حمایت سے مرکز میں ایک مخلوط حکومت کے قیام کو سر انجام دیا تھا۔ اور 2004ء کے لوک سبھا انتخابات کے بعد پیدا شدہ سیاسی صورتِ حال میں بھی انہوں نے ایک ’کنگ میکر‘ کا کردار ادا کیا تھا۔ ہرکشن سنگھ سرجیت 1992ء سے 2005ء تک سی پی ایم کے جنرل سیکریٹری اور 1964ء سے 2008ء تک پولٹ بیورو کے ارکان رہے۔ 92 برس کی عمر میں یکم اگست 2008 کو ان کا انتقال ہوا۔

حوالہ جات

بیرونی روابط 

 دیش سیوَک ایک پنجابی اخبار جس کو ہرکشن سنگھ سرجیت نے جاری کیا۔

1916ء کی پیدائشیں
2008ء کی وفیات
بھارت میں ریاستی جنازے
بھارتی ملحدین
پنجاب سے راجیہ سبھا کے ارکان
پنجابی شخصیات
کامنز زمرہ جس کا ربط ویکی ڈیٹا پر ہے
ہندوستانی سیاستدان
Short description is different from Wikidata